open-index/open-wikipedia-markdown huggingface dataset:
Thiasophila

***Thiasophila*** er en slekt av biller som hører til den store underfamilien småkortvinger (Aleocharinae) i familien kortvinger (Staphylinidae). Det er beskrevet  arter, fire av dem er funnet i Norge.

## Utseende
Små (2-3 millimeter), brunlige, nokså brede kortvinger. Kroppen har ganske grov mikroskulptur og virker matt. Antennene er temmelig korte, pronotum mye bredere enn langt. Dekkvingene er noe lengre enn pronotum, noe innbuktet innenfor bakhjørnene. Beina er temmelig korte, føttene fem-leddete.

## Levevis
*Thiasophila*-artene lever i maurtuer. Det er uvisst hvilken rolle de spiller der.

## Systematisk inndeling
Slektsnavnet blir noen ganger stavet *[[Thyasophila]]*.

* Ordenen biller, **Coleoptera**
** Underordenen Polyphaga
*** Overfamilien åtsel- og rovbiller, **Staphylinoidea**
**** Familien kortvinger (Staphylinidae) Latreille, 1802
***** Underfamilien småkortvinger (Aleocharinae) Fleming, 1821
****** Stammen Oxypodini Thomson, 1859
******* Slekten *Thiasophila* Kraatz, 1856
******** *[[Thiasophila angulata]]* (Erichson, 1837)
******** *[[Thiasophila aynumosir]]* Maruyama & Zerche, 2014 
******** *[[Thiasophila bercionis]]* (Bernhauer, 1926)
******** *[[Thiasophila blanchardi]]* Casey, 1911
******** *[[Thiasophila canaliculata]]* (Mulsant & Rey, 1874)
******** *[[Thiasophila inquilina]]* (Märkel, 1842)
******** *[[Thiasophila kaszabi]]* Zerche, 1987
******** *[[Thiasophila laticollis]]* Casey, 1893
******** *[[Thiasophila lohsei]]* Zerche, 1987
******** *[[Thiasophila nipponica]]* Maruyama & Zerche, 2014 
******** *[[Thiasophila parvula]]* Notman, 1921
******** *[[Thiasophila pexa]]* Motschulsky, 1860
******** *[[Thiasophila pulchricornis]]* Pace, 1997
******** *[[Thiasophila rufescens]]* Sharp, 1874
******** *[[Thiasophila shinanonis]]* Maruyama & Zerche, 2014 
******** *[[Thiasophila szujeckii]]* Zagaja & Staniec, 2015 
******** *[[Thiasophila wickhami]]* Casey, 1911
******** *[[Thiasophila wockii]]* (G.W. Schneider, 1862)

## Referanser


## Kilder
* Silfverberg, H. 1992. *Enumeratio Coleopterorum Fennoscandiae, Daniae et Baltiae* (Liste over Nordens biller). Helsinki.
* Fauna Europaea Web Service Version 2.4 (2011) Utbredelsesdatabase for europeiske dyr: http://www.faunaeur.org/ 

## Eksterne lenker
* 
* Bilde av *Thiasophila* sp.: http://www.wpclipart.com/animals/bugs/T/Ta_Ti/Thiasophila.png 
* Bilder av europeiske arter: http://coleoptera.ksib.pl/search.php?taxonid=26774&l=en&dds=par
Chris Watson

**Chris Watson** (født 9. april 1867 i Valparaiso i Chile, død 18. november 1941 i Sydney) var en australsk politiker og den tredje statsministeren i Australia. Han var den første statsministeren i Australia fra det australske arbeiderpartiet (Australian Labor Party).

## Liv og virke
### Bakgrunn
Chris Watson hevdet at hans far var en britisk sjømann ved navn George Watson. Men dokumentene viser at Watsons far var en chilensk borger av tysk avstamning, Johan Cristian Tanck, og at Watson ble født i [Valparaíso i Chile. Dokumentene viser vider at moren var en newzealander, Martha Minchin, som hadde giftet seg med Tanck i New Zealand og fulgt ham til sjøs. I 1868 ble foreldrene separatert, og i 1869 giftet Martha seg med George Watson. Intet av dette var kjent før etter at Chris Watson døde. 

Chris Watson gikk til skole i Oamaru i New Zealand, og gikk i lære som 13-åring iet trykkeri. 

I 1886 flyttet han til Sydney. Hant fant arbeid som redaktør i flere aviser. Han satte seg mer og mer inn i en rekke almenfagl og utviklet sin interesse for politikk.

### Politiker
Chris Watson ble valgt til det føderale parlamentet ved det første føderale valget som ble avholdt i Australia i mars 1901. Hans periode som statsminister var kort. Den varte bare i fire måneder, mellom 27. april og 18. august 1904, men hans parti klarte å beholde maktbalansen også etter at hans periode som statsminister var over. Watson pensjonerte seg fra det australske parlamentet i 1907. Han var bare 37 år gammel da han ble valgt til statsminister, og han er dermed den yngste statsministeren i Australia historie fremdeles (2015)

I 1889 giftet han seg med Ada Jane Low, en engelsk-født syerske fra Sydney. Watson hadde flere posisjoner i flere forskjellige organisasjoner. Hans kone Ada døde i 1921 etter 32 års ekteskap. Den 30. oktober 1925 giftet Watson seg for andre gang med Antonia Maria Gladys Dowlan i den samme kirken som han hadde giftet seg med Ada i, 36 år tidligere. 

Hans andre kone var en 23 år gammel servitrise fra Vest-Australia som han hadde møtt da hun levere maten til hans bord ved Commercial Travellers Club i Sydney. Watson og Antonia fikk en datter, Jacqueline. Watson døde i sitt eget hjem i Sydney-forstaden Double Bay, i 1941. Han var da 74 år gammel. I 1969 ble han hedret på et frimerke som bærer hans portrett og som ble utstedt av Australia Post.

## Referanser


## Eksterne lenker
*
Edmund Barton

**Edmund Barton** (født 18. januar 1849, død 7. januar 1920) var en australsk politiker og dommer, og ble Australias første statsminister.

Han var en av grunnleggerne av høyesteretten i Australia. Han satt som Australias første statsminister fra 1. januar 1901 og han gikk av fra denne posisjonen den 24. september 1903. Han ble etterfulgt i statsministerembetet av Alfred Deakin som satt som statsminister frem til 1904. Barton ble født i forstaden Glebe, som det niende barnet til aksjemegleren William Barton og hans kone Mary Louise Barton. Han studerte ved Universitetet i Sydney, der han blant annet utmerket seg i roing og særlig cricket som var hans store lidenskap. Barton begynte som advokat i 1871. Ved en cricket-turnering i Newcastle i New South Wales i 1870 møtte Barton på Jane Mason Ross, som han giftet seg med i 1877, og fikk seks barn med. Barton døde i 1920 i en alder av 71 år.

## Referanser


## Litteratur
* Serle, Percival (1949): «Barton, Edmund»  i: *Dictionary of Australian Biography*. Sydney: Angus and Robertson.
* Bolton, Geoffrey (2000): *Edmund Barton: The One Man for the Job*. St. Leonards, N.S.W: Allen and Unwin. ISBN 1-86508-409-3. s. 385. 
* Hughes, Colin A. (1976): *Mr Prime Minister. Australian Prime Ministers 1901–1972*, Oxford University Press, Melbourne, Victoria, ISBN 0-19-550471-2. kapittel 2.

## Eksterne lenker
* «Papers of Sir Edmund Barton», digitalisert og administrert av Nasjonalbiblioteket i Australia
Naude bro

**Naude bro** er en steinhvelvbro over Lillelv og markerer skillet mellom Asdal og Bjorbekk i Arendal kommune, tidligere Øyestad kommune.

Broen ble antagelig bygget i 1836. Den har et spenn på seks meter, og kjørebredde på 4,8 meter. Hvelvet er forsterket med betong, og det er også betong i føringsmuren, som er delvis gjenoppbygget rundt 1960–1970-tallet.

Veien over broa var en del av den Vestlandske hovedvei mellom Oslo og Stavanger frem til 1860-tallet. Idag heter veien  og fungerer som gang og sykkelsti.

Navnet kommer antageligvis ifra dialektordet naud (kveg), da det gikk kveg på stedet.


Fil:Naudebro (1).jpg| 
Fil:Naude bro 1.jpg|  


## Kilder
*Statens vegvesen Aust-Agder: *Vegminner i Aust-Agder*, 2000

## Eksterne lenker
* Månedens kulturminne mars 2011: Naude bro hos Agderposten
Malcolm Fraser

**John Malcolm Fraser** (født 21. mai 1930 i Toorak i Melbourne i Australia, død 20. mars 2015 i Melbourne) var en australsk politiker fra det liberale partiet, som var statsminister i Australia mellom 1975 og 1983. Han kom til makten etter at Whitlam-regjeringen måtte gå av. Etter to valgseirer og en stor suksess med reformer, tapte han makten til Bob Hawke i 1983 og endte sin politiske karriere i dyp uenighet med sitt eget konservative parti.

## Biografi
Fraser var kjent som høyreorientert, og det avholdt tidligere statsministre fra å utnevne ham til ministerposter. Først i 1966 ble han utnevnt til minister for hæren av Harold Holt. Under John Gorton ble han undervisningsminister og i 1969 ble han forsvarsminister. Det var i samme periode da Australia involverte seg i Vietnamkrigen, noe som gav Fraser mange riper i lakken.

I mars 1971 gikk Fraser brått av i protest mot hva han sa var Gortons innblanding i hans ansvarsområde.  Det førte til Gortons avgang og han ble erstattet av William McMahon. Under dennes ledelse kunne Fraser igjen bli undervisningsminister.

Da den borgerlige regjering ble slått av Labor med Gough Whitlam i spissen ved valget i 1974, ble Fraser forfremmet til å være en del av Billy Sneddens opposisjonsledelse. Fraser mente imidlertid at Snedden var en svak leder, og nederlaget i 1974 styrket denne overbevisningen. I mars 1975 kuppet Fraser seg til makten og ble opposisjonsleder på en politikk om å bruke det konservative partis kontroll av Senatet til å tvinge Whitlam til at ta et valg så hurtig som mulig.

I 1975 ble Whitlams regjering rystet av en rekke skandaler, og Fraser utnyttet sitt flertall i Senatet til å fremtvinge den såkalte forfatningskrisen, som tvang generalguvernør John Kerr til å gripe inn og avskjedige Whitlam den 11. november 1975. Fraser ble innsatt som midlertidig statsminister, på tross av at han hadde et flertall imot seg i underhuset, House of Representatives.

Det liberale parti vant en kjempeseier, især på grunn av støtte fra mediene, med Rupert Murdochs aviser og stasjoner i spissen. Valgseieren ble gjentatt i 1977. Fraser brukte sin regjeringsperiode til å avvikle noen av Labors programmer, især på helseområdet, hvor han avskaffet Medibank-systemet. Han skar kraftig ned på de offentlige utgifter for å få styr på inflasjonen, men det gikk samtidig meget hardt ut over de sosiale områdene.

I Frasers regjeringstid anerkjente Australia den indonesiske annekteringen av Øst-Timor og støttet USAs boikott av Sommer-OL 1980 i Moskva.

## Referanser
Crescent City

**Crescent City** er navnet på de følgende steder i USA:
*Crescent City (California)
*Crescent City (Florida)
*Crescent City (Illinois)

Andre bruksområder:
* «The Crescent City», Et klengenavn på New Orleans i Louisiana
* Crescent City Records, et plateselskap
* *[[Crescent City (California)#Transport|Crescent City]]*, 1848 Skonnert bygget i Medford i Massachusetts
* *[[Crescent City (California)#Transport|Crescent City]]*, 1906 dampskonnert, tidligere *Jim Butler*
Tom Barrett

**Thomas Mark «Tom» Barrett** (født 8. desember 1953) er en amerikansk politiker som representerer Det demokratiske parti. Han ble valgt til borgermester i Milwaukee i 2004, og var partiets kandidat til Wisconsins guvernørvalg i 2010. Der tapte han for Scott Walker med 47% mot 52%.

Barrett satt i Representantenes hus fra 1993 til 2003.

## Referanser


## Eksterne lenker
* 
* 
*  Biografi hos Milwaukees nettsider.
Borough Briggs

**Borough Briggs** er et fotballstadion i Elgin, Moray, Nordøst-Skottland. Det er hjemmebanen for Elgin City FC, som nå spiller i The Football League Scottish Third Division (nivå 4). Borough Briggs åpnet den 20. august 1921, da banen erstattet Cooper Park, som inntil da hadde vært Elgin Citys hjemmebane. Stadionet har nå en kapasitet på 4 927 tilskuere (478 sitteplasser), og det er ganske langt under kravet for Scottish Premier League-baner.

Alle de 478 sitteplassene er på hovedtribunen, langs den ene langsiden. Disse setene var tidligere seter på Newcastle Uniteds hjemmebane St James' Park. Da Elgin City ble innvalgt i The Scottish Football League i 2000, fikk klubben de 500 setene fra Newcastle United i England, siden Newcastle United skulle forandre på konstruksjonen på sin hovedtribune, Milburn Stand.

## Referanser


## Eksterne lenker
*
6, dans & rock’n’roll

***6, dans & rock'n'roll*** er et musikkalbum med Pegasus. Albumet ble utgitt 18. mars 2011.

## Sporliste
# «Hva vi tror på er et valg»
# «Du har en drøm»
# «Finne meg selv»
# «Herr "Jeg tar aldri feil"»
# «Drømmen din og deg»
# «Lev for å vinne»
# «Alene uten kjærlighet»
# «Tro meg, jeg tror på deg»
# «Livet er tøft»
# «Jeg vil, jeg vil»
# «Jeg er her (for deg)»
# «Glætt, skikkelig glætt»

## Pegasus
* Tommy Nilsen – sang, gitarer, arrangement, produsent, miks, låtskriver, FOTO
* Ronny Nilsen – bass, låtskriver, kor

### Medvirkende
* Lasse Rosin – mastering
* Helge Jørgensen – foto

## Eksterne lenker
*
Indikator

En **indikator** er statistikk (eller data) som brukes for å få forståelse av tilstand eller utvikling på et bestemt område. I mange tilfeller er det vanskelig å tolke **indikatorverdien** uten at indikatorverdiene sammenlignes over tid (tidsserier) eller sammenlignes med en normal-, eller referanseverdi. Hvis indikatoren er egnet til å gi kunnskap sier en at indikatoren har «høyt Informasjonsnivå».

## Eksempler på indikatorer

* pH-indikator
* Økonomisk indikator
** Kredittindikator
* Indikator for nøkkelytelse (ITIL)
* Indisium
* Myers-Briggs Type Indicator
John McEwen

**John McEwen** (født 29. mars 1900, død 20. november 1980) var en australsk politiker som var landets statsminister fra 19. desember 1967 til 10. januar 1968.

McEwen var aktiv i forskjellige organisasjoner for australske bønder og i det politiske partiet Country Party. I 1934 ble han valgt inn i Representantenes hus. Da de konservative kom tilbake til makten i 1949 under ledelse av Robert Menzies, etter åtte år i opposisjon, ble McEwen først utnevnt til minister for handel og landbruk, og deretter ble han gjort til minister for handel og industri. Han var tilhenger høy tollbeskyttelse for å beskytte den australske industrien. Da statsminister Robert Menzies pensjonerte seg fra politikken i 1966, ble McEwen den lengstsittende figuren i den australske regjeringen.

McEwen ble tildelt Companion of Honour (CH) i 1969. Han ble adlet i 1971 etter sin avgang fra politikken. Han ble senere utnevnt til Knight Grand Cross av Order of St. Michael og St. George (GCMG). 

Den 21. september 1921 giftet han seg med Annie Mills McLeod. De hadde ingen barn sammen. I 1966 ble hans kone Annie tildelt den britiske Order of the British Empire. Etter lang tids sykdom døde Anne McEwen den 10. februar 1967. På tidspunktet for at han ble statsminister i desember det samme året, var McEwen enkemann, som den første australske statsministeren som var ugift i sin statsministerperiode. Den 26. juli 1968 giftet McEwen seg med sin andre kone, Mary Eileen Byrne, hans personlige sekretær. Da var han 68 år gammel, hun var 46 år.

## Referanser
William McMahon

**William McMahon** (født 23. februar 1908 i Sydney i New South Wales i Australia, død 31. mars 1988 samme sted) var en australsk politiker fra partiet Liberal Party of Australia. Han var den 20. statsministeren i Australia. 

Han var den lengste kontinuerlig sittende statsråden i Australias historie med 21 år og 6 måneder. 

## Liv og virke
### Bakgrunn
William McMahon var den eldste av fire barn av William C. McMahon og hans hustru Mary Ellen McMahon, født Walden. Faren var advokat. McMahons mor døde da han var 9 år gammel og hans far døde da han var 18 år. Han ble oppdratt av sin tante Elsie og onkel Samuel Walder, en forretningsmann i Sydney.

Han ble utdannet ved Sydney Grammar School og senere ved University of Sydney, der han ble uteksaminert med en grad innen juss. 

### Jurist
McMahon praktiserte juss i Sydney hos advokatvirksomheten Allen, Allen & Hemsley (som nå heter Allens Arthur Robinson), som er det eldste advokatfirmaet i Australia. I 1940, få måneder etter utbruddet av den andre verdenskrig, vervet McMahon seg til det australske militæret, men på grunn av et hørselstap han ble arbeider innenfor hæren noe begrenset. Etter den andre verdenskrig var over reiste han til Europa for å fullføre sin utdannelse som sosialøkonom. 

### Politiker

McMahon ble valgt til medlem av Representantenes hus for Sydney for distriktet Lowe i 1949. McMahon var dyktig og ambisiøs. I 1951 ble han av statsminister Robert Menzies valgt til minister for det australske Sjøforsvaret. I løpet av de neste 15 årene holdt han forskjellige porteføljer innen sosiale tjenester, primærnæring og nasjonale tjenester. Han satt som visepresident i flere ulike kommisjoner. I 1966, da Harold Holt ble den neste statsministeren, etterfulgte McMahon ham som kasserer og som nestleder i partiet. 

McMahon forble upopulær blant sine kolleger. Han var svært dyktig, men han ble ansett som altfor ambisiøs og en renkesmed. Han giftet seg aldri, og det var hyppige rykter gjennom hele livet hans om at han var homofil. 

I 1965, i en alder av 57 år, giftet han seg med Sonia Rachel Hopkins, som da var 32 år gammel. De hadde tre barn sammen: Melinda, Julian (modell og skuespiller) og Deborah. 

McMahon trakk seg fra parlamentet i 1982. Han døde av kreft i Sydney, den 31. mars 1988, i en alder av 80 år. Hans enke døde i en alder av 77 år, den 2. april 2010.

## Referanser


## Litteratur
* Colin Hughes (1976), *Mr Prime Minister. Australian Prime Ministers 1901–1972*, Oxford University Press, Melbourne, Victoria, Ch.22. ISBN 0-19-550471-2
* Reid, Alan (1971), *The Gorton Experiment*, Shakespeare Head Press, Sydney.
* Peter Sekuless (2000), 'Sir William McMahon', i Michelle Grattan (ed.), *Australian Prime Ministers*, New Holland, Sydney, New South Wales, pages 312–323. ISBN 1-86436-756-3
La alarmane gå

***La alarmane gå*** er et musikkalbum med Honningbarna. Albumet ble utgitt 25. mars 2011 og lå på VG-lista Topp 40 i 4 uker, hvor beste plassering var 8.-plass. *La Alarmane gå* er bandets debutalbum. Albumet var nominert i klassene «Rock» og «Årets nykommer og gramostipend» til Spellemannprisen 2011, hvor det vant i klassen «Rock».

## Sporliste

# «La alarmane gå»
# «Fri Palestina»
# «Den gylne middelvei»
# «Desperado»
# «Klart blikk»
# «La ugresset spire»
# «Protokoll»
# «Den eldre garde»
# «Yankeesane kommer»
# «Nikkedemokrati»
# «Kloss hold»
# «Noen å hate» (Michael Krohn)
## Medvirkende
### Honningbarna
* Edvard Valberg - vokal, cello, låtskriver
* Christoffer Trædal - gitar, låtskriver
* Fredrik Justnes - gitar, låtskriver
* Lars Emmelthun - bass, låtskriver
* Mathias Johansson - orgel, låtskriver
* Anders Eikås - trommer, låtskriver

### Øvrige
* Christian Wibe - produsent, tekniker 
* Berent Philip Moe - produsent
* Roald Råsberg - tekniker
* Christer André Cederberg - miksing 
* Chris Sansom - mastering
* Jorann Abusland - coverdesign
## Eksterne lenker
Norges Lærerinneforbund

**Norges Lærerindeforbund** var en fagforening for kvinnelige lærere, stiftet i 1912. Organisasjonen var landsdekkende, med en rekke lokalavdelinger, og besto primært av kvinnelige lærere i folkeskolen. I 1967 gikk forbundet sammen med Norges Lærerlag, som siden ble en del av Utdanningsforbundet.

Det første lærerinnelaget ble stiftet i Christiania i 1866, men fungerte nærmest som en selskapsklubb. I 1883 da Anna Rogstad sammen med 27 andre yngre lærerinner meldte seg inn, ble den mer rettet mot medlemmenes interesser. Rogstad uttalte: «*Om lærerinnene kan det sies at de er kulturens barn - om lærerne at de er naturens barn!*» Her viste hun til det faktum at lærerinnene oftest var borgerskapets døtre, med en helt annen bakgrunn enn bygdeseminaristene. Opp til andre verdenskrig hadde skoler flest adskilt lærer- og lærerinneværelse, der lærerinnene drakk rødvin til sine fester, mens lærerne nøyde seg med sitronbrus. 
 
Som forbundets første leder var Anna Rogstad også Norges første kvinnelige stortingsrepresentant. Hun kom fra posisjon som komitémedlem i Norges Lærerforening i 1892, der var hun også nestleder. I 1898 fikk hun gjennom et forslag som at av sju styremedlemmer skulle det minst være tre mannlige og tre kvinnelige lærere. Landsmøtet i 1911 vedtok likevel, i strid med Rogstad, at fordelingen kvinner og menn i styret skulle stå i forhold til medlemstallet. Dette ville bety at kvinnene kom i mindretall. Sint og skuffet gikk Anna Rogstad og flere andre kvinnelige lærere ut av Lærerforeningen og stiftet Norges Lærerindeforbund. 

i sitt opprop - kalt «et historisk dokument» - skrev de: «*Lærere og lærerinder har som mænd og kvinder efter sit naturel og andre forhold forskjellig syn, opfatning og interesser i flere spørsmaal angaaende skolen og lærerstanden.*» Det skjedde i 1912, og Anna Rogstad var leder fram til 1919. Likestilling på alle nivåer i skolen var forbundets største kampsak.
 
## Ledere
* 1912–19:  Anna Rogstad
* 1919–37:  Anna Sethne
* 1937–46:  Herdis Holmboe
* 1946–55:  Frieda Dalen
* 1955–58:  Gurid Fagnastøl
* 1958–66:  Alvhild Vettran, ble nestformann i det nystiftede Norges Lærerlag  i 1966

## Referanser

## Litteratur
Bergen Blues Band (album)

***Bergen Blues Band*** er et musikkalbum med Bergen Blues Band, utgitt i 1980. Dette er bandets debutalbum.

## Sporliste

# «Jump 'n Shout'n Dance»
# «Truckdriver»
# «Airport Blues»
# «Sixteen Months of Hard Work»
# «Brand New Microphone»
# «Hungry John»
# «Depression»
# «Hey Mama»
# «Talkin' 'bout Blues»
# «Bad Condition»
# «Behind My Back»
## Medvirkende
### Bergen Blues Band
* Hungry John - vokal, munnspill, låtskriver, arrangement
* Per Jørgensen - vokal, gitar, arrangement 
* Edvard Askeland - bass, arrangement
* Kåre Sandvik - piano, arrangement
* Willy Korneliussen - trommer, arrangement
### Øvrige
* Trygve Thue - produsent 
* The Hornsection 
** Arne Hjortland - trompet
** Pjokken Eide - trombone
** Jan Kåre Hystad - altsaksofon 
** Ole Jacob Hystad - barytonsaksofon 
* Alan Graves - kutting 
* Jens Hauge - fotograf
* Tor Marcussen - albumnotat
## Eksterne lenker
* Bergen Blues Band
Skarvatnet

**Skarvatnet** er en innsjø i Skardalen i Oppdal kommune i Trøndelag. Vatnet ligger 14,5 km nordvest for Oppdal sentrum, på grensen mot Trollheimen. Innsjøen er omgitt av fjellene Kvamman, Kvamsfjellet, Tjørnpiken,  Nonshøa og Storgruvpiken. Dørreselva har sitt utløp i sørenden og renner etter drøyt 10 kilometer sammen med Driva.

Området er en idyll om sommeren med gode bademuligheter. Om vinteren er dette et glimrende utgangspunkt for hele Oppdals preparerte løypenett, samt at det er gode muligheter for isfiske og andre aktiviteter.

Skarvatnet er med i prosjektet «Miljølære.no, Et verktøy for bærekraftig utvikling»

## Referanser
Schistoglossa

***Schistoglossa*** er en slekt av biller som hører til den store underfamilien småkortvinger (Aleocharinae) i familien kortvinger (Staphylinidae). Det er beskrevet 19 arter, fire av dem er funnet i Norge.

## Utseende

Små til middelsstore (3-6 millimeter), mørke kortvinger.  Kroppen er nokså jevnbred, hodet så bredt som eller litt smalere enn pronotum, med små fasettøyne. Slekten skilles blant annet ut på visse trekk ved munndelene, som at tungen (glossa) er to-delt (det latinske slektsnavnet betyr "kløvet tunge"). Antennene er ganske lange, de ytterste leddene vanligvis litt bredere enn lange. Pronotum er vanligvis litt bredere enn langt, med avrundede bakhjørner. Beina er middels lange, forføttene fire-leddete, mellom- og bakføttene fem-leddete.
## Levevis
Som andre kortvinger er de rovdyr som lever av andre små leddyr. I likhet med mange andre småkortvinger kan de finnes på skogbunnen.

## Systematisk inndeling / norske arter

* Ordenen biller, **Coleoptera**
** Underordenen Polyphaga
*** Overfamilien åtsel- og rovbiller, **Staphylinoidea**
**** Familien kortvinger (Staphylinidae) Latreille, 1802
***** Underfamilien småkortvinger (Aleocharinae) Fleming, 1821
****** Stammen Athetini Casey, 1910
******* Slekten *Schistoglossa* Kraatz, 1856
******** *[[Schistoglossa viduata]]* (Erichson, 1837)
******** *[[Schistoglossa gemina]]* (Erichson, 1837)
******** *[[Schistoglossa curtipennis]]* (Sharp, 1869)
******** *[[Schistoglossa aubei]]* (Brisout de Barneville, 1860)

## Kilder
* Klimaszewski, J., R.P. Webster og K. Savard 2009: First record of the genus *Schistoglossa* Kraatz from Canada with descriptions of seven new species (Coleoptera, Staphylinidae, Aleocharinae). *I*: Majka, C.G. og J. Klimaszewski (red.) Biodiversity, biosystematics, and ecology of Canadian Coleoptera II. *ZooKeys*, **22**: 45–79. 
* Silfverberg, H. 1992. *Enumeratio Coleopterorum Fennoscandiae, Daniae et Baltiae* (Liste over Nordens biller). Helsinki.

## Eksterne lenker
*
Dinaraea

***Dinaraea*** er en slekt av biller som hører til den store underfamilien småkortvinger (Aleocharinae) i familien kortvinger (Staphylinidae). Det er beskrevet  arter, fire av dem er funnet i Norge.

## Utseende
Små (gjerne ca. 3 millimeter), slanke, mørkbrune kortvinger, dekkvingene er gjerne lysere gulbrune.
Hodet er litt smalere enn pronotum, som igjen er litt smalere enn dekkvingene. Antennene er forholdsvis kraftige, beina nokså lange. Fasettøynene er ganske små. Dekkvingene har rett bakkant.

## Levevis
Som andre kortvinger er de rovdyr som lever av andre små leddyr. I likhet med mange andre småkortvinger kan de finnes på skogbunnen.

## Systematisk inndeling / norske arter

* Ordenen biller, **Coleoptera**
** Underordenen Polyphaga
*** Overfamilien åtsel- og rovbiller, **Staphylinoidea**
**** Familien kortvinger (Staphylinidae) Latreille, 1802
***** Underfamilien småkortvinger (Aleocharinae) Fleming, 1821
****** Stammen Athetini Casey, 1910
******* Slekten *Dinaraea* Thomson, 1858
******** *[[Dinaraea angustula]]* (Gyllenhal, 1810)
******** *[[Dinaraea aequata]]* (Erichson, 1837)
******** *[[Dinaraea linearis]]* (Gravenhorst, 1802)
******** *[[Dinaraea arcana]]* (Erichson, 1839)

## Kilder
* Silfverberg, H. 1992. *Enumeratio Coleopterorum Fennoscandiae, Daniae et Baltiae* (Liste over Nordens biller). Helsinki.

## Eksterne lenker
* 
* Bilde av *Dinaraea aequata*: http://www.flickr.com/photos/coleoptera-us/3707987898/
* Bilder av nordamerikanske eksemplarer: http://bugguide.net/node/view/88826
* Bilder av europeiske arter: http://coleoptera.ksib.pl/search.php?taxonid=25539&l=en&dds=par
Arild Martinsen

**Arild Martinsen** (1953–2014) var en norsk musiker, låtskriver og sanger. 

Han var i 1981 kjent som **Doktor Larsen**. Han ga ut to plater – Maxi-singelen «Aids/Svein» og albumet *[[Doktor Larsen (album)|Doktor Larsen]]*. Musikerne han hadde med var Ole Thomsen og Ole Zweidorff på gitar, Inge Glambek på diverse strenginstrumenter, Gaute Storaas på bass, Vigleik Storaas og Gunnar Bjelland på piano, Egil Skjelnes på *pedal steel*, Erling Lund på gitar på «Pommes frites» og Arild var tekstforfatter og spilte akustisk gitar. Albumet ble produsert av Tom Sætre.

## Referanser
Doktor Larsen (album)

***Doktor Larsen*** er et musikkalbum med Doktor Larsen, utgitt i 1981. Katalognummer: Sonet SLP 1468. 

## Sporliste

# «Striler» (Rednecks) 2:30
# «Redaktørens vise» 2:15
# «Til lykke» 3:30
# «N.N.» 2:57
# «Askøysangen» 3:42
# «Pene piker» 2:27
# «En time til» 3:42
# «NG. i oppførsel i 1969» 3:16
# «Pommes frites» 4:07
# «Gyldenpris» 3:58
# «Madam Felle's vise» 3:53
# «Kreditorene» 4:31

## Referanser
Rygeost

**Rygeost** (røkeost) er en dansk surmelksost som saltes og krydres med kummin og røkes med havrehalm.

Osten er en gammel spesialitet, som muligens stammer fra vikingtiden. Den er især kjent fra Fyn, og skal være en original dansk ostetype, uten påvirkning fra utenlandske oster.

Opprinnelig ble den spist på fedtebrød (brød med fett på), overhelt med fløte og sukker. I dag spises den gjerne på alminnelig rugbrød med klippet gressløk over og reddiker til.

## Referanser


## Eksterne lenker
*
One Live KISS

***One Live Kiss*** er et konsertalbum og en DVD av Kiss-rytmegitarist og vokalist, Paul Stanley. *One Live Kiss* ble gitt ut 21. oktober 2008. Konserten ble filmet på The House of Blues i Chicago og sangene som ble spilt var fra Paul Stanley sine soloalbum og flere av Kiss sine album.

## Sporliste
#«Tonight You Belong to Me»
#«Live to Win»
#«Hide Your Heart» 
#«A Million to One» 
#«Got to Choose»
#«Move On» 
#«Bulletproof» 
#«Tonight You Belong To Me»
#«Lick It Up» 
#«Wouldn't You Like To Know Me»
#«Magic Touch»
#«I Still Love You»
#«Strutter» 
#«Everytime I See You Around» 
#«Do You Love Me» 
#«I Want You»
#«Love Gun»
#«Lift»
#«Detroit Rock City»
#«Goodbye»
#«Where Angels Dare»/«Live to Win»

## Personell
*Paul Stanley – vokalist, rytmegitar
*Jim McGorman – gitar
*Rafael Moreira – gitar
*Sasha Krivtsov – bassgitar
*Nate Morton – trommer
*Paul Mirkovich – Keyboard

## Eksterne lenker
*
Arve Rosvold Alver

**Arve Rosvold Alver** (født 8. juni 1951 i Stjørdal) er en norsk dommer.

Han tok juridisk embedseksamen ved Universitetet i Oslo i 1976. Han var dommerfullmektig ved Lofoten sorenskriverembede i Svolvær, så advokatfullmektig i advokatfirmaet Greve, Greve, Greve & Lorentzen i Bergen. I 1981 begynte han som privatpraktiserende advokat i Stjørdal. I 1985 ble han leder for juridisk avdeling i region nord i Forretningsbanken/Fokus Bank, og i 1989 advokat og partner i Advokatfirmaet Vaagland & Co (fra 1996 Advokatfirmaet Schjødt) i Trondheim. I 1994 fikk han også møterett for Høyesterett. Fra 2000 til han gikk av med pensjon i 2020 var han lagdommer i Frostating lagmannsrett i Trondheim. Han satt flere år i Klagenemnda for offentlige anskaffelser.

Han var formann i Stjørdal Unge Høyre i 1960-årene og deltok på Unge Høyres elitekurs i 1968. Han var innvalgt i Stjørdal kommunestyre for Høyre i perioden 1992–1995.

Han er sønn av bestyrer ved Stjørdal ullspinneri Ludvig Alver og hustru Mari Anne Rosvold.

## Referanser
Savigny-sur-Orge

**Savigny-sur-Orge** er en kommune i departementet Essonne i regionen Île-de-France. Savigny-sur-Orge er en av de sørlige forstedene til Paris, og ligger 19,1&nbsp;km fra sentrum. Innbyggerne kalles for *Saviniens*.

Under opptøyene i Frankrike i 2005 var Savigny første by som innførte portforbud.

## Befolkningsutvikling
***Antall innbyggere i kommunen Savigny-sur-Orge***

## Referanser


## Eksterne lenker
* 
* Kommunedata INSEE
Klagesangen over Ur

**Klagesangen over Ur** er en tekst, eller en samling av enkelttekster, fra Sumer, ca 2000 f.Kr. Teksten skildrer innbyggernes fortvilelse over at oldtidsbyen Ur var falt i fiendenes hender. Det tredje dynasti i Ur hadde mistet sin makt, og sumernes makt og kultur måtte gi tapt overfor semittene. 

Diktet er lagt i munnen på gudinnen Ningal, hustru til måneguden Nanna-Suen. Ur var en av de sentrale byene for dyrkingen av Nanna-Suen. Teksten har et visst preg av kultisk vekselsang, og det er mulig at teksten har vært brukt i en gjenoppbyggingsfase etter ødeleggelsene i Ur. Teksten ble redigert og publisert av assyrologen Noah Cramer i 1940. Tilsvarende klagesanger er kjent fra andre mesopotamiske byer, og teksten har også fellestrekk med Klagesangene i det gamle testamente.

## Referanser


## Teksten på norsk
* Teksten finnes i antologien *[[Sumeriske skrifter]]*, 2006.

## Eksterne lenker
* Engelsk tekst til ''Lament for Ur'', fra *Electronic Text Corpus of Sumerian Literature*, University of Oxford
Alarm (band)

**Alarm** er et norsk rockeband, som ble startet på Grefsen i Oslo i . Bandet hadde sitt gjennombrudd i 1981 med melodien «Jeg vil bli berømt», og senere samme år ga de ut debutalbumet *[[Feil finger]]*.
Bandet besto opprinnelig av ,  og , og i 1981 ble trommeslageren Janne Løken med.
Bandet ble oppløst i 1983, og gjenforent i 2002.

## Medlemmer
### Nåværende
* Arve Jaklin – sang
* Jon Johannessen – gitar
* Viggo Sandberg – bass, sang
* Paul Smith – trommer
* Tomm Øvre – tangenter

### Tidligere
* Jan Erik Løken – trommer (1981–1982)
* Thor Moi – trommer (1982)

## Diskografi
### Album
*: *[[Feil finger]]* 
### Singler
*: «Jeg vil bli berømt»/«Klassens idiot» 

## Referanser


## Eksterne lenker
*
Rorkult

**Rorkult** er en del av styreanordningen på motor- og seilbåter som ikke styres direkte med ratt. 

Rorkulten, som vanligvis er laget av tre, er festet i en aksling som forbinder rorkulten med roret. Et utslag med rorkulten mot babord side får båten til å vende mot styrbord, og vise versa.
På en del båter er rorkulten festet direkte i roret. Dette var også den opprinnelige måten å feste rorkulten på.

Rorkult finnes også på en del båter som har en mer moderne styring som nødstyring i tilfelle den ordinære styringen ikke fungerer.

## Se også
* Ror
* Utenbordsmotor
Feil finger

***Feil finger*** er et musikkalbum med Alarm, utgitt i 1981. Dette er bandets første og hittil siste plate.

## Sporliste

# «Feil finger» (Jon Johannessen)
# «Gal vei» (Tomm Øvre/Viggo Sandberg/Arve Jaklin)
# «Gå min vei» (J. Johannessen/V. Sandberg/A. Jaklin)
# «Klassens idiot» (V. Sandberg/J. Johannessen)
# «Min hemmelighet» (J. Johannessen/V. Sandberg)
# «Jeg har det bra» (J. Johannessen)
# «Samme» (V. Sandberg)
# «Må man alltid være størst» (V. Sandberg/J. Johannessen)
# «K-k-k-kan'ke jeg?» (T. Øvre/V. Sandberg/J. Johannessen/A. Jaklin)
# «Jeg vil bli berømt» (J. Johannessen)
# «Delerium tremens» (V. Sandberg/A. Jaklin)
## Medvirkende
### Alarm
* Arve Jaklin - sang, låtskriver, 
* Jon Johannessen - gitar, låtskriver
* Viggo Sandberg - bass, vokal, låtskriver
* Tomm Øvre - keyboard, låtskriver
* Paul Smith - trommer 
### Øvrige
* Fredrik Müller - produsent
* Ole Vidar Lien - produsent
* Janne Løken - trommer på *Delerium tremens*
* Arne Schulze - tekniker
* Atelier Tangen - fotograf 
* Grafisk Atelier - layout

## Eksterne lenker
*
Epalinges

**Epalinges** er en kommune i Lausanne-distriktet i kantonen Vaud i Sveits, og forstad til byen Lausanne.

I Epalinges ligger Swiss Institute for Experimental Cancer Research (ISREC), en privat, ideell stiftelse grunnlagt i 1964, og The Health Sciences eTraining Foundation (HSeT), en ikke-kommersiell organisasjon som er dedikert til nettbasert læring og undervisning innenfor helsesektoren.

## Kjente innbyggere
* Thomas "Loel" Guinness og Gloria Guinness bodde i Villa Zanroc i Chemin de Ballègue 58.
* Dolores Guinness
* Loel Patrick Guinness
* Georges Simenon
* Ingvar Kamprad
* Derek Quinlan
* Raymond Burki, en satirisk avistegner for avisen "24 Heures" ble født i Epalinges

## Eksterne lenker
*
Lugalbanda

**Lugalbanda** var en legendarisk konge i byen Uruk omkring 2800 f.Kr.. Han var den andre kongen, og omtales som sønn av Enmerkar og far til Gilgamesj. Det er uklart om sumererne regnet ham som en historisk person eller om han tilhører sumerisk mytologi; i historiene om ham omgås han gudene, og han er nevnt i en liste over guder.  

Man kjenner to fortellinger om Lugalbanda, men den første er bare kjent i fragmenter. *Lugalbanda og fjellhula* skal han være hærfører når Enmerkar erklærer krig mot byen Aratta. Ved en fjellovergang blir han syk, og troppene etterlater ham i en fjellhule. Herfra er teksten bare bevart i fragmenter. Fortellingen om *Lugulbanda og Anzu-fuglen* begynner der den forrige ble uklar. Lugulbanda varter opp en kjempefugl, og får magiske evner til takk. Disse kommer til nytte når han skal hjelpe til med farens hærtog, og han blir sendt til gudinnen Inanna for å be om hjelp på farens vegne.

I den sumeriske versjonen av eposet Gilgamesj blir Lugalbanda omtalt som Gilgamesj' far; mens i en senere akkadisk versjon av eposet fremstilles Lugalbanda og hans hustru Nimsun ikke bare som foreldre, men også som guder.

## Referanser


## Tekster på norsk
* Teksten «Lugalbanda og Anzu-fuglen» finnes i antologien *[[Sumeriske skrifter]]*, 2006.

## Eksterne lenker
* The Electronic Text Corpus of Sumerian Literature ''Lugalbanda''  fra *Electronic Text Corpus of Sumerian Literature*, University of Oxford
Bjørn Nilsen

**Bjørn Nilsen**  kan vise til:

* «Lillebjørn» Bjørn Falk Nilsen, visesanger, (født 1950)
* Bjørn Nilsen (forfatter), norsk forfatter og TV-journalist (1934–2026)
* Bjørn Nilsen (musiker), norsk countrymusiker (født 1968)
* Bjørn Nilsen (friidrettsutøver), norsk sprinter (1937−1966)
* Bjørn Nilsen (fotballspiller), norsk fotballspiller (født 1965)
Kunståret 1781

**Kunståret 1781** er en oversikt over hendelser, fødte og avdøde kunstnerpersonligheter i 1781.

## Hendelser

## Verk

*Jacques-Louis David – *[[Belisarius tigger etter almisser]]* (*Bélisaire demandant l'aumône*)
* Henry Fuseli – *[[Marerittet (maleri)|Marerittet]]* (*The Nightmare*)

## Fødsler
*Mars 1781 eller 20. mars 1784 – John Burnet, skotsk gravør eller maler (død 1868)
*13. mars – Karl Friedrich Schinkel, prøyssisk arkitekt og maler (død 1841)
*22. april – José de Madrazo y Agudo, spansk maler innen nyklassisismen (død 1859)
*1. november – Joseph Stieler, tysk maler (død 1858)
*20. november – Bartolomeo Pinelli, italiensk illustratør og gravør (død 1835)
*28. november – Kikuchi Yōsai, japansk maler mest kjent for sine enfargede portretter av historiske figurer (død 1878)
*Étienne-Jean Delécluze,fransk maler og kritiker (død 1863)
*Thomas Douglas Guest, britisk portrettmaler (død 1845)
*Francis Hervé, franskfødt britisk maler (død 1850)
*sannsynligvis 1781 – John Wesley Jarvis, amerikansk maler (død 1839)

## Dødsfall
*15. januar – Henry Cheere, engelsk billedhugger (født 1703)
*2. mars – Francisco Salzillo, spansk billedhugger (født 1707)
*23. september – Peter Scheemakers, flamsk romersk katolsk billedhugger (født 1691)
*30. september – Jean-Baptiste Le Prince, fransk etser og maler (født 1734)
*22. oktober – Johann August Nahl, tysk billedhugger and stukk-kunstner (født 1710)
*3. november – Jakob Emanuel Handmann, sveitsisk maler (født 1718)
*21. desember – Johan Henrik Scheffel, tysk-svensk maler (født 1690)
*Francesco Caccianiga, italiensk maler og gravør (født 1700)
*Ubaldo Gandolfi, italiensk maler (født 1728)
*Jean-Damascène Sallusti, italiensk misjonær til Kina og hoffmaler på Qianlong-keiserens tid under Qing-dynastiet (ukjent fødselsår)

## Referanser


## Eksterne lenker
*
Masha og Mishka

***Masha og Mishka*** (russisk: ***Ма́ша и Медве́дь***, *Masja i Medved,* norsk: *Masja og Bjørnen*) er en russisk animasjonsserie for barn som har gått på den russiske tv-kanalen VGTRK siden 2009. Den vesle jenta Masja (Maria) som ikke har noen venner, møter bamsefar – og blir etter en stund venn med ham. Animasjonen er laget i tredimensjonal grafikk og ble sendt som kveldsbarne-tv på den russiske statskringasteren Kanal 1. 

Serien hadde premiere på norsk fjernsyn på NRK3 Super 6. januar 2012 klokka 19.20. Da med tittelen *Masha og Mishka*, dubbet til sunnmørsdialekt hos NorDubb Studios Volda.

## Persongalleri

### Hovedfigurer
***Masha** - Masha er ei rastløs, lita jente som stadig kommer opp i morsomme situasjoner. Hun er svært selvstendig, sta og utholdende, og plager stadig andre. Masja elsker slikkepinner og å leke med ball.
***Bamsefar (Mishka)** - Bamsefar elsker fred og ro, men blir kontinuerlig forstyrret av rampejenta Masja, som kan klare å føre selv en stein nervøst sammenbrudd. En dag går hun så langt at bjørnen blir sittende og hyle mot månen – sammen med ulven. Likevel tar han Masja til sitt hjerte, og selv om han ikke snakker mye, er han veldig følsom. I tillegg er han fotballtilhenger og har i sitt tidligere liv vært sirkusbjørn. I den norske versjonen blir «bamsefar» kalt «Mishka» fra det russiske kjælenavnet for «bamse».

### Bifigurer
***Binna** - Bamsefars kjæreste.
***Harepus** - Venn av Masja og Bamsefar. Av og til plukker han bær og gulrøtter i bamsefars hage sammen med dem, og av og til stjeler han.
***Gråbein** - Gråbein (Ulven) er med i flere episoder. I episoden «Å leve med ulver» kidnapper ulvene Masja for å drive utpressing mot bamsefar for å få mat. Bamsefar bryr seg imidlertid ikke nevneverdig med det framsatte kravet og tenker at ulvene kan få lov å bryne seg på Masha i stedet. I episoden «Så snakk til meg, da!» forsøker en av ulvene å ta Masja.
***Ekornet** - Ekornet mobber Masja ved å kaste kongler på henne. 
***Pinnsvinet** - Er ikke noen betydningsfull skikkelse i serien, men dukker til tider opp i handlingen
***Pandaen** - Bjørnens nevø. Dukker opp i episoden «Fjern slektning» og begynner å rivalisere med Masja.
***Forskjellige dyr** - Geit, Høne, hane, Hund, Gris. Bor på gårdsplassen utenfor Masjas egentlige hjem. Når Masja dukker opp, gjør dyrene alt som står i deres makt for å skjule seg for henne.
***Tigeren** - Dukker opp i episoden: «Bart og stripet dress». Han kommer for å møte sin gamle sirkusvenn, Bjørnen. 
***Julenissen** - Dukker blant annet opp i «En, to, tre, se på våres juletre». Han er bare litt større enn Masja og liker å kjøre snøscooter. 
***Snøjomfruen** - Tradisjonell russisk figur og medhjelper for Fader Frost (Julenissen). I episoden «Én, to, tre, se på våres juletre», blir Masha for en stund forvandlet til Snøjomfruen.

## Episodeliste
### Sesong 1

### Sesong 2

### Sesong 3

### Sesong 4
Den fjerde sesongen kalles «Машины песенки» (*Masjiny pesenki*) på russisk og er en spin-off i seg hvor hvert avsnitt handler om et land i verden.

### Sesong 5

## Referanser


## Eksterne lenker
* 
*
Rollo & King

**Rollo & King** var en dansk popgruppe fra 2000 til 2002, som besto av skolelærere Søren Poppe og Stefan Nielsen. Etter hvert kom også sangeren Signe Svendsen inn som regelmessig gjestesanger i gruppen. Rollo & King ble kjent i Danmark etter å ha vunnet Dansk Melodi Grand Prix i 2001 med sangen «Der står et billede af dig på mit bord». De kom deretter på andreplass i Eurovision Song Contest samme år på hjemmebane i Danmark. 

## Bakgrunn
Gruppen ble dannet i 2000 av de to skolelærerne Søren Poppe og Stefan Nielsen. Bandnavnet Rollo & King hentet de fra . Duoen debuterte i 2000 med sangen «Ved du hvad hun sagde?», og samme år kom debutalbumet «Midt i en løbetid».

Etter hvert kom sangeren Signe Svendsen med som gjestesanger i Rollo & King, og trioen deltok i Dansk Melodi Grand Prix 2001 med sangen «Der står et billede af dig på mit bord». Sangen vant, og Rollo & King fikk dermed representere Danmark på hjemmebane i København i Eurovision Song Contest 2001. Der ble sangen oversatt til engelsk med tittelen «Never Ever Let You Go». Bidraget var sist ut i finalen og endte til slutt på andreplass, med 12 poeng fra blant andre Norge. Samme år ga gruppen ut albumet *Det nye kuld*.

Rollo & King ble oppløst allerede i 2002, men Signe Svendsen og Søren Poppe har siden utgitt soloprosjekter.

## Diskografi

### Album

### Singler

## Referanser


## Eksterne lenker
* 
* Nuzer.dk, fanhjemmeside 
* Ved du hvad hun sagde, youtube.com
Lene Nielsen

**Lene Nielsen** (født  31. august 1986 i Hvidovre) er en dansk curler. Hun har representerer Danmark i en rekke internasjonale curling mesterskap, blant andre i de Olympiske Vinterleker 2006.

## Referanser


## Eksterne lenker
* 
* Team Lene Nielsen
*  Lene Nielsen – Profil på Danmarks Idrætsforbunds OL-nettsider
Gudea

**Gudea** var en fyrste i bystaten Lagasj i Sumer. I henhold til en kronologi var han samtidig og en undersått av Ur-Nammu, stamfaren til det tredje dynastiet i Ur (2112-2004 f.Kr.). 

Tekstene om Gudea er blant de lengste og mest komplette litterære tekstene som er kjent på sumerisk. Han fremstilles både i tekstene og på statuene av ham først og fremst som en from prestekonge, men tekstene omtaler også utenrikspolitikk med kriger og handel. Det meste av teksten skildrer imidlertid tempelbygging til Ningirsus ære. Teksten «Gudeas drøm» finnes i to deler, på hver sin skriftsylinder. Den første delen handler om at Enlil bestemmer at et tempel skal bygges og at Ningirsu sender Gudea et budskap i en drøm. Gudea besøker flere tempel for å lære og for å få drømmen tolket. Etterhvert får han også flere instruksjoner fra Ningirsu. Den andre delen skildrer ferdigstillelsen av tempelet, og hvordan gudene flytter inn. 

Gudea er kjent fra en rekke steinstatuer som alle viser ham sittende eller stående. Statuene har innskrift på sumerisk. De fleste finnes i dag bevart i Louvre.

## Tekster på norsk
* Teksten «Gudeas drøm» finnes i antologien *[[Sumeriske skrifter]]*, 2006.

## Eksterne lenker
* 
* metmuseum.org «Seated statue of Gudea»
Desucon

**Desucon** var et av Norges største treff som omhandler japansk kultur, sci-fi og fantasy. Messen ble arrangert for første gang vinteren 2006, utvidet seg etter hvert til 4 ulike arrangement i året, og ble avviklet etter 13 år i 2018.

## Historie
Desucon ble arrangert for første gang på sub.scene i Oslo i 2006. Messen omhandlet da kun japansk populærkultur, med stor vekt på anime, manga og cosplay. Dette var den første messen av sitt slag i Norge. Etter stor suksess ble Desucon arrangert igjen i 2007, denne gang i et større lokale, Oslo Kongressenter. I 2009 ble messen utvidet til også å omhandle Science fiction og Fantasy, og gikk i tillegg fra å vare kun én dag, til å bli arrangert over to dager. Fra 2013 Desucon er holdt i Norges Varemesse i Lillestrøm.

De siste årene ble desucon utvidet med tre ettdøgns arrangement som ble holdt på Norges Varemesse i Oslo. Dette var Desucon:Pop og Desucon:Cosplay&Japan.

Desucon utviklet seg til å bli ett av de største arrangementene av sitt slag i Norge, med hele 4000 besøkende i 2010.

Den 24. april 2018 ble det annonsert at Desucon 2018 vil bli den siste utgaven. I et intervju med en podcast forteller grunnlegger Alejandro Decap at de anså at det var på tide å revurdere hvordan eller om det skulle videreføres. De ville heller slutte på topp enn å drive på i fem år til og oppdage at de har ødelagt det. Han sier de ikke kan garantere at det aldri kommer tilbake, men at for dem er 13 år nå nok.

## Underholdning
Besøkende kan delta i en rekke aktiviteter under arrangementet. De vanligste er foredrag, stands, og diverse konkurranser. Desucon er også et populært sted for cosplayere, og det har årlig blitt arrangert en cosplaykonkurranse med kåring av de beste kostymene. I tillegg har Desucon hatt programinnslag av blant annet Nordic Garrison, Galtvortskolen og NTNU.

### Gjester
Desucon har også hatt besøk av gjester som er kjent innenfor miljøet. I 2009 fikk Desucon besøk av tegneserieskaperen Mads Eriksen, som er kjent som mannen bak blant annet tegneserien *[[M]]*.

I 2012 fikk Desucon besøk av Elffie fra Finland. Han kom igjen året etterpå sammen med Calssara og Kamui. Både Kamui og Calssara er fra Tyskland.

Fra Desucon started med "Den Store Auksjonen, har Tron Furu vært å se på scenen, der han ødelegger ting folk måtte ønske å se bli ødelagt.

## Lokaler og datoer for Desucon
* 2. desember 2006 – sub.scene
* 17. november 2007 – Oslo Kongressenter
* 25. oktober 2008 – Oslo Kongressenter
* 17. – 18. oktober 2009 – Oslo Kongressenter
* 26. – 27. juni 2010 – Oslo Kongressenter
* 25. – 26. juni 2011 – Oslo Kongressenter
* 23. – 24. juni 2012 – Oslo Kongressenter
* 29. – 30. juni 2013 – Norges Varemesse
* 27. - 29. juni 2014 - Norges Varemesse
* 26. - 28. juni 2015 - Norges Varemesse
* 24. - 26. juni 2016 - Norges Varemesse
* 23. - 25. juni 2017 - Norges Varemesse
* 22. - 24. juni 2018 - Norges Varemesse

## Referanser


## Eksterne lenker
* Desucons offisielle hjemmeside
* Desu.no – Forum for Japan, Sci-Fi og Fantasy
Anna Sloan

**Anna Sloan** (født 5. februar 1991) er en  skotsk curlingspiller. Har spilt flere internationale mesterskap med Eve Muirhead, men vant vant det skotske mesterskapet i curling med eget lag i 2011, og representerte dermed Skottland i Curling VM 2011.

## Referanser

## Eksterne lenker
*
Egil Offenberg

**Egil Offenberg** (født 8. mars 1899 i Oslo, død 28. juli 1975) var en norsk næringslivsleder i bryggeribransjen. Han var i mange år medlem av bystyret i Oslo, og han var statsråd i Samlingsregjeringa etter andre verdenskrig. Under krigen  var han med i Hjemmefrontens Ledelse.
Offenberg tok studenteksamen i 1917 og handelsskole året etter. Han arbeidet flere år i eksportbransjen med opphold i Spania og Frankrike, før han i 1922 blei ansatt ved Schous Bryggeri i Oslo, bedriften som skulle bli hans arbeidsplass fram til pensjonsalderen. Etter bryggeriskole i München i 1925 blei han underdirektør ved bryggeriet. I 1932 rykka han opp til administrerende direktør, en posisjon han hadde fram til 1969. Han hadde sentrale verv i Den norske Bryggeriforening i mange år, blant annet formann fra 1948 til 1957 og viseformann i elleve år før og tolv år etter dette.

Offenberg hadde styreverv i en rekke firmaer, blant annet Kreditkassen, Nora Fabrikker, Tofte Cellulosefabrikk, AS Farris, Det Norske Luftfartselskap og Oslo Folkerestauranter. Han var medlem av hovedstyret og arbeidsutvalget i Norges Industriforbund i ei rekke år, president fra 1950 til 1953. Han var også formann i Reisetrafikkforeningen for Oslo (1931–36) og Selskabet for Oslo Byes Vel (1937–49).

Under andre verdenskrig var han fra 1942 næringslivets representant i Koordinasjonskomiteen og fra 1944 i Hjemmefrontens Ledelse. I 1943 spilte han en viktig rolle i kampen mot Næringssambandet og arbeidsmobiliseringa.

Han var medlem av Oslo bystyre for Høyre fra 1937 til 1951 og formannskapet fra 1945 til 1947. Da Einar Gerhardsen danna ei samlingsregjering etter andre verdenskrigs slutt, fikk Offenberg ansvaret for Forsyningsdepartementet.

I 1955 blei han ridder første klasse av St. Olavs Orden. Han var også kommandør av Vasaordenen og ridder av Dannebrogordenen.

## Bibliografi
* 

## Referanser




## Kilder
* *Hvem er hvem? 1973*
* *Norsk krigsleksikon 1940–45*

## Eksterne lenker
*